mai 2020 - Tou
TOU SESSIONS: REISENS ENDE MED UNDERGRÜNNEN
Posted on 28. mai 2020 28. mai 2020 by Sebastian Waldejer
Konsertserien Tou Sessions har siden oppstarten under corona-krisen vært et kjærkomment musikalsk tilbud som samlet oss alle i tider vi ikke har kunne møtes. Dag Vagle, Frøkedal, Thomas Dybdahl, Morten Abel, Nylenda, Hilde Selvikvåg og Pål Jackman er bare noen av de mange artistene som har gitt oss glede med live stream fra Tou Lyd. Nå tar gjengen bak Tou Sessions sommerferie for å gjøre opp status og planlegge høstens sendinger.
Pål Jackman er en mann med mange ansikter, og nå er han tilbake for å avslutte vårsesongen for Tou Sessions. Ikke som Pål Jackman, men med bandet Undergrünnen. Gruppa er klar med oppfølgeren til det kritikerroste og spellemannominerte debutalbumet, med andre ord er det duket for en aldri så liten releasekonsert i live stream førstkommende lørdag.
Den nye plata har fått navnet «Ein revnande likegyldighet» der produksjonen låter frekkere og låtene litt er vassere. 60-talls psykedelia, afrobeat, jazz og minimalistisk new wave er oppskriften sammen med Pål Jackmans sviende tekster om livets eksistensielle nonsense, og tilværelsens uutholdelige likegyldighet. Pål Jackmann selv sier: Undergrünnen er som å sette utfor en utforbakke med en løs binding⛷
Tou Sessions streames live på FB siden Tou Sessions. PS: Dette er en eksklusiv konsertserie som ikke går i opptak☝?
HVEM: Undergrünnen
HVOR: Tou Sessions FB
NÅR: Lørdag 30. mai
Posted in AktueltLeave a Comment on TOU SESSIONS: REISENS ENDE MED UNDERGRÜNNEN
AVGANGSUTSTILLING MED KUNSTSKOLEN: HVER HALL ER EN BOBLE
Fredag 29. mai åpner Kunstskolen sin årlige avgangsutstilling i Ølhallene på Tou. Utstillingen har fått navnet «Tåkelys». Ølhallene har det siste halve året vært gjennom en omfattende oppussing, men har nå tatt en pause for å huse de 19 studentene som nå avslutter sin utdannelse ved skolen.
Kurator og veileder Hans Edward Hammonds syntes det har vært en spesiell opplading til årets utstilling, med undervisning og veiledning med studentene via Zoom. Samtidig har det vært en ny måte å tenke på opp mot det å plassere kunsten i rommet.
Årets opplading har vært ganske unik for elever og lærere. Vi har møtt studentene via digitale plattformer, både i forhold til det å veilede, men også for å se fremover mot utstillingen og hvordan kunsten skal romme det nye utrykket i Ølhallene. Med restriksjonene vi selv har innført, kan ikke studentene gå inn i hverandres ølhall, hver hall blir som en boble.
Ølhallene har fått ny ventilasjon, lys, gulvvarme og nytt teknisk utstyr i forhold til brannsikkerhet. Mye er på plass, men en del gjenstår fremdeles. Det bekymrer ikke kuratoren.
Uttrykket her inne er nytt, men jeg syntes både Tou og kommunen har vært flinke til å bevare det unike uttrykket som kjennetegner Ølhallene. Det er bare mer profesjonelt og gir en større helhetsfølelse. Kjempeløft på alle mulige måter. Hallene føles mer profesjonelle nå enn tidligere, uten at de har mistet den magiske kraften som bor der inne. Jeg er stolt over at KIR er de første som får ta de i bruk!
Om selve utstillingen og tematikken «Tåkelys» sier Hans Edward:
Jeg har følgt med på avgangsutstillingen lenge. Det har altid vært spennende å se hvilke utrykkformer og ideer som opptar kunststudentene fra år til år. I år tror jeg utstillingen blir ekstra spesiel, ølhallene er nye og kunsten som er blitt skapt har blitt produsert i de spesielle omstendighetene verden er i nå. Tåkelys er en utstilling som blant annet tar opp tema som peronlige fortellinger, landskap, indre liv, spennet mellom menneske og miljø. Man vil også finne kunst som poetisk løfter opp den materiale verden vi lever i, i dag.
Utstillingen åpnes 29. mai, og er åpent for publikum fra 01. juni. Utstillingen avsluttes med en finissage 15. juni, markert med tale og forfriskninger.
Utstillingen åpnes 29. mai
30. mai til 1. juni åpent 12-16.00
Hverdager 4. -15. juni 13 – 16.00
Hovedbilde i artikkelen viser kunstverket «Pust» av avgangselev Hilde W. M. Aa. Gulbrandsen.
Hilde W. M. Aa. Gulbrandsen
Posted in AktueltLeave a Comment on AVGANGSUTSTILLING MED KUNSTSKOLEN: HVER HALL ER EN BOBLE
TILBAKE FRA LOCKDOWN!
Posted on 18. mai 2020 24. mai 2020 by Sebastian Waldejer
Etter at Covid-19 slo inn over landet i midten av mars, har vi stengt ned all programaktivitet på Tou. Tiden uten aktivitet har vært vanskelig, men høyst nødvendig. Samtidig er vi er ikke i en unik situasjon, verken som institusjon, land eller verdensdel.
Plutselig ble hjemmeskole, hjemmekontor og hjemmeklipp den nye normen. Savnet etter sosialisering er blitt flyttet til nett, med vår egen serie Tou Sessions som live-streamer konserter fra Tou Lyd, samt vårt samarbeid med Folken og Stavanger Konserthus som lager helkvelder med store konsertopplevelser med mye sosialt innhold.
Grepene som ble tatt som nasjon har gjort store utslag i positiv retning. Nå har verden åpnet litt opp med nye retningslinjer og muligheten for 50 mennesker samlet i ett rom. Minimum 1 meter gjelder fortsatt. Da tok vi en samling i bunn og fant ut at vi måtte gi publikum muligheten for å sosialisere seg, kjenne på lukten av Tou og kunstneriske uttrykk.
Hvem booker vi inn for å kunne samle mennesker, skape unik stemning og kanskje en smule refleksjon? Første konsert ut ble selvsagt Hilde Selvikvåg! Fredag 22. mai tar hun oss med på en reise inn i sitt musikalske univers med sin første konsert på Tou!
Hilde har på kort tid oppnådd stor suksess, og fikk Spellemannsominasjon av debutalbumet «Slepp meg fri» i 2015. Når andrealbumet «Fanga heile verden» ble sluppet tre år senere ble over halvparten av låtene radiolistet på NRK P1 og P3.
Med låter som «Karusell», «Indie» og «Anemone» har hun sneket seg inn i manges hjerter og vist at hun er en unik artist og låtskriver som våger å gå sine helt egne veier. Ektefølt og nært formidler hun tekstene sine på klingende jærdialekt slik som bare hun kan. På Tou får vi oppleve Hilde solo med piano.